Ufem Wäg zur Laguna Cuicocha hett üs ds mitts uf dr Strass ds Gaby ufghautä. Ä haubusgwandereti Worberin, wo  ihrnä Ougä nid hett trout, ds mitts in Ecuador äs Bärner Outo ds gse :-) Sie hett üs igladä, i ihres no nid ganz fertigä Huus ds Cotocachi. Ä riesä Villä mit super Panorama-Blick, wow!!! Mir hättä ou dört chönnä übernachtä, hei üs aber wieder für Otavalo entschiedä. Dört isch jedä Samschtig ä riesä Märit, berüehmt bi aunä Touris. D Wanderig um di Lagunä Cuicocha hett sech de rächt id Längi zogä. Zersch hei mir ganz schön Wätter gha, när si mir voll verhaglet wordä. Den Pellerinen sei Dank :-) Ganzi 5 Stund hei  mir brucht, um ä Kratersee ds umrundä.